Hūberts Van Inniss

Hūberts Van Inniss (Hubert Van Innis; dzimis , miris ) bija Beļģijas loka šāvējs, vairākkārtējs olimpiskais čempions, kopā izcīnot sešas zelta medaļas un četras sudraba medaļas, startējot 1900. gada un 1920. gada vasaras olimpiskajās spēlēs. Viņš ir visu laiku veiksmīgākais loka šāvējs olimpisko spēļu vēsturē un pirmais Beļģijas sportists, kurš izcīnīja zelta medaļas olimpiskajās spēlēs.

Van Inniss bērnībā bija spiests strādāt par piena piegādes zēnu ciematos ap Briseli. Savukārt brīvajā laikā viņš praktizējās loka šaušanā.

67 gadu vecumā un 13 gadus pēc pēdējām olimpiskajām spēlēm viņš uzvarēja 1933. gada pasaules čempionātā loka šaušanā.

 Olimpiskās spēles 
Van Inniss bija 34 gadus vecs, kad viņš startēja 1900. gada vasaras olimpiskajās spēlēs, kas notika Parīzē. Viņš startēja piecās loka šaušanas disciplīnās. Viņš izcīnīja divas zelta medaļas Au Cordon Doré  un Au Chapelet 33 metru šaušanā  un divas sudraba medaļas — Au Cordon Doré, 50 metru šaušanā un Championnat Du Monde  Bet Au Chapelet, 50 metru šaušanā viņš izcīnīja 4. vietu.  Šī bija vienīgā disciplīna, kurā viņš startējot neizcīnīja kādu no olimpiskajām medaļām

Pēc 20 gadiem, 1920. gadā, viņš otro reizi startēja olimpiskajās spēlēs, kas šoreiz norisinājās Antverpenē. Šajās olimpiskajās spēlēs viņš startēja 6 loka šaušanas disciplīnās, kurās visās izcīnīja olimpiskās medaļas. Zelta medaļas tika izcīnītas šaušanā pa kustīgu putnu 28 metru un 33 metru attālumā individuālajās sacensībās un šaušanā pa kustīgu putnu 33 metru un 50 metru attālumā komandu sacensībās.     Savukārt sudraba medaļas tika izcīnītas individuālajā šaušanā pa kustīgu putnu 50 metru attālumā un komandu šaušanā pa kustīgu putnu 28 metru attālumā. Individuālajās sacensībās viņš piekāpās Francijas sportistam Žilam Brilē, bet komandu sacensībās viņš piekāpās Nīderlandes loka šāvēju komandai.  

 Rezultāti 
 Spēles  Sporta veids  Disciplīna  Rezultāts  (punkti)  Vieta 1900 Parīze Au Chapelet, 33 metri  Nav zināms  Au Cordon Doré, 33 metri  Nav zināms  Au Cordon Doré, 50 metri  Nav zināms  Au Chapelet, 50 metri  Nav zināms  4Championnat Du Monde  16   1920 Antverpene Kustīgs putns, 28 metri  172  Kustīgs putns, 33 metri  139  Kustīgs putns, 50 metri  106  Komandas, kustīgs putns, 28 metri  2924  Komandas, kustīgs putns, 33 metri  2701  Komandas, kustīgs putns, 50 metri  2958  

 Atsauces 

 Ārējās saites 

 Hūberts Van Inniss (SOK profils) 
 Hūberts Van Inniss (Olympedia.org) 
 Hūberts Van Inniss (Sports Reference profils) 

Kategorija:1866. gadā dzimušie
Kategorija:1961. gadā mirušie
Kategorija:Beļģijas loka šāvēji
Kategorija:Beļģijas sportisti 1900. gada vasaras olimpiskajās spēlēs
Kategorija:Beļģijas sportisti 1920. gada vasaras olimpiskajās spēlēs
Kategorija:Loka šāvēji 1900. gada vasaras olimpiskajās spēlēs
Kategorija:Loka šāvēji 1920. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:1920. gada vasaras olimpisko spēļu medaļnieki
Kategorija:Olimpiskie zelta medaļnieki loka šaušanā
Kategorija:Olimpiskie sudraba medaļnieki loka šaušanā
Kategorija:Beļģijas olimpiskie zelta medaļnieki
Kategorija:Beļģijas olimpiskie sudraba medaļnieki